Preşedintele PNL, Nicolae Ciucă, i-a transmis joi premierului Republicii Moldova, Dorin Recean, în marja Congresului PPE de la București, că viitorul Republicii Moldova este alături de partenerii europeni şi cei nord-atlantici şi că sprijinul României este total în acest parcurs.
"Este timpul să purtăm un dialog onest despre extinderea Uniunii Europene. Şi nu doar atât. Viitorul Republicii Moldova este alături de partenerii europeni şi cei nord-atlantici. I-am transmis premierului Dorin Recean sprijinul nostru total în acest parcurs", a scris preşedintele PNL pe Facebook.
Nicolae Ciucă afirmă că beneficiile sunt evidente, arătând că "este suficientă o privire la România din din perioada de preaderare şi apoi la cea de astăzi".
"Trebuie să preţuim mai mult această evoluţie, mai ales în aceste vremuri tulburi, marcate de războiul pornit de Rusia chiar lângă graniţa de est a Uniunii Europene. România va sprijini, la fel de puternic ca şi până acum, procesul de aderare a Republicii Moldova şi Ucrainei", a mai transmis Nicolae Ciucă.
Premierul Republicii Moldova Dorin Recean s-a aflat joi la Congresul PPE de la București, la o zi distanță după ce președinta țării, Maia Sandu, a reprezentat Chișinăul la congresul celei mai mari familii politice europene, prilej cu care a apreciat că Republica Moldova nu mai este pe masă pentru a fi împărțită în sfera de influență a Rusiei, ci se află la masa discuțiilor la nivel european.
Maia Sandu s-a deplasat joi la Paris, la invitația lui Emmanuel Macron, unde Franța și Republica Moldova au semnat două documente bilaterale în domeniile apărării și cooperării economice, liderii celor două state adoptând și o declarație comună cu prilejul unei vizite a șefei statului moldovean, desfășurată la o săptămână după apelul separatiştilor din Transnistria pentru "protecţia" Moscovei. Acordul de cooperare în domeniul apărării prevede deschiderea unei misiuni de apărare a Franței la Chișinău.
De altfel, șeful Serviciului de Informații din Republica Moldova a declarat săptămâna aceasta că Rusia plănuiește noi încercări de amestec prin provocarea de proteste, interferarea în viitoarele alegeri prezidențiale și perturbarea planurilor de aderare la Uniunea Europeană.
Robert Lupițu este redactor-șef, specialist în relații internaționale, jurnalist în afaceri europene și NATO. Robert este laureat al concursului "Reporter și Blogger European" la categoria Editorial și co-autor al volumelor "România transatlantică" și "100 de pași pentru o cetățenie europeană activă". Face parte din Global Shapers Community, o inițiativă World Economic Forum, și este Young Strategic Leader în cadrul inițiativelor The Aspen Institute. Din 2019, Robert este membru al programului #TT27 Leadership Academy organizat de European Political Strategy Center, think tank-ul Comisiei Europene.
You may like
Congresul PPE: Klaus Iohannis și Donald Tusk au discutat, la Cotroceni, despre întărirea unității UE și a apărării NATO pe flancul estic
Macron și Maia Sandu au semnat, la Paris, un acord de cooperare în domeniul apărării care prevede deschiderea unei misiuni de apărare a Franței la Chișinău
Congresul PPE, organizat în "zorii unei noi ere europene". Roberta Metsola listează instrumentele pentru a contracara falsa narațiune a extremiștilor: Vom câștiga prin pragmatism și leadership
Published
2 hours agoon
March 7, 2024Franța și Republica Moldova au semnat joi, la Paris, în prezența președinților Emmanuel Macron și Maia Sandu, două documente bilaterale în domeniile apărării și cooperării economice, liderii celor două state adoptând și o declarație comună cu prilejul unei vizite a șefei statului moldovean, desfășurată la o săptămână după apelul separatiştilor din Transnistria pentru "protecţia" Moscovei.
"Noul acord de cooperare în domeniul apărării vine să actualizeze documentul semnat în 1998 și acoperă domenii importante pentru pentru sistemul de apărare precum sunt politici de apărare, participarea în misiuni și operațiuni internaționale, tehnologiile informaționale și telecomunicațiilor militare, topografie militară, gestionarea resurselor umane, formarea lingvistică, logistică, medicină militară, gestionare financiară și bugetară. Foaia de parcurs privind cooperarea economică pentru 2024 – 2029 prevede acțiuni comune care vin să încurajeze creșterea investițiilor și a comerțului între țările noastre. Mai mult de două sute de companii franceze activează în Republica Moldova, aducând beneficii ambelor economii. Pe măsură ce ne apropiem de Uniunea Europeană, lucrăm pentru a atrage și mai multe investiții franceze", a declarat Maia Sandu, în cursul unei conferințe comune de presă cu omologul francez.
Cei doi lideri s-au decorat reciproc, Maia Sandu primind Marea Cruce a Legiunii de Onoare, cea mai înaltă distincție a statului francez, din partea lui Macron, liderului francez fiindu-i conferind cea mai înaltă distincție de stat "Ordinul Republicii".
În faţa acestor "tentative de ingerinţă care vizează în mod foarte clar să scindeze societatea moldavă (…), Franţa şi Uniunea Europeană sunt de partea voastră", a declarat preşedintele francez, citat de Agerpres.
"Poporul moldovean poate fi mândru de lupta sa paşnică pentru libertate" care "reprezintă o provocare pentru Rusia lui Vladimir Putin", a insistat Emmanuel Macron.
Acordul semnat ulterior de miniştrii apărării ai celor două state prevede în special "deschiderea în următoarele luni a unei misiuni de apărare permanentă la Chişinău", a precizat Macron, adăugând că "aceasta este doar o primă etapă".
Acordul de apărare stabilește cadrul juridic pentru viitoarele activități de formare, dialogul periodic și schimbul de informații. O misiune de apărare franceză se va deschide în capitala Republicii Moldova, Chișinău, până în vară, pentru a ajuta la evaluarea nevoilor, iar discuțiile au început cu privire la posibile contracte de armament, a declarat Ministerul francez al Apărării, citat de Reuters.
Președintele Emmanuel Macron a declarat că acordul a marcat determinarea Franței de a proteja și de a ajuta Moldova. De altfel, șeful Serviciului de Informații din Republica Moldova a declarat săptămâna aceasta că Rusia plănuiește noi încercări de amestec prin provocarea de proteste, interferarea în viitoarele alegeri prezidențiale și perturbarea planurilor de aderare la Uniunea Europeană.
În declarația comună adoptată, Emmanuel Macron și Maia Sandu cer Rusiei "să îşi retragă forţele ilegal staţionate pe teritoriul moldovean".
Textul integral al declarației comune
"Președinta Republicii Moldova și Președintele Republicii Franceze s-au întâlnit astăzi pentru a discuta despre contextul internațional, securitatea regională, integrare europeană, precum și intensificarea cooperării bilaterale dintre țările noastre.
De doi ani, de la începutul războiului ilegal de agresiune purtat de Rusia împotriva Ucrainei, Franța este alături de Republica Moldova pentru a o ajuta să facă față multiplelor provocări cauzate de acest conflict desfășurat la granițele sale și pentru a sprijini reformele curajoase întreprinse în perspectiva aderării la Uniunea Europeană.
Statele noastre își reafirmă hotărârea fermă de a sprijini Ucraina în fața războiului de agresiune al Rusiei. Hotărârea noastră este de neclintit și nu va slăbi pentru că este în joc stabilitatea și securitatea întregului continent.
În pofida amenințărilor, presiunilor și intimidărilor, Republica Moldova a ales libertatea, independența și Europa. Franța susține această alegere oferind sprijinul deplin reformelor lansate pentru a pregăti Republica Moldova pentru aderarea la Uniunea Europeană. Referendumul pe acest subiect, care va avea loc în toamna anului curent, este un exercițiu democratic crucial pentru viitorul țării și al populației sale. După decizia istorică a Consiliului European din 14 decembrie 2023 privind deschiderea negocierile de aderare, Franța intenționează să susțină în continuare Republica Moldova în parcursul său european, ajutând-o să facă următorii pași. În acest context, continuarea reformei justiției și lupta împotriva corupției este de o importanță deosebită pentru a garanta buna funcționare a economiei țării și a instituțiilor democratice, ceea ce este în interesul întregii societăți moldovenești.
Franța, co-fondatoare a platformei de sprijin pentru Republica Moldova, contribuie la consolidarea rezilienței și capacităților Republicii Moldova, în toate domeniile.
Republica Moldova trebuie să fie capabilă să-și protejeze neutralitatea, să-și apere teritoriul și populația și să aducă o contribuție la securitatea regională și internațională, în cooperare cu principalii săi parteneri, inclusiv Franța. Republica Moldova are un rol valoros de jucat în acest sens, după cum o indică succesul Summit-ului Comunității Politice Europene organizat la Bulboaca la 1 iunie 2023.
În cadrul conferinței din 26 februarie 2024 privind sprijinul pentru Ucraina, Franța a lansat inițiativa de a mobiliza partenerii internaționali în sprijinul suveranității, rezilienței și securității Republicii Moldova. Eforturile vor continua în acest domeniu și semnarea de astăzi a acordului de cooperare în domeniul apărării contribuie de asemenea la obiectivul în cauză.
Republica Moldova se confruntă cu o intensificare a atacurilor hibride. Franța, care este și ea vizată de aceste amenințări, este pregătită să consolideze cooperarea cu instituțiile competente moldovenești pentru a le face față, complementar acțiunilor Misiunii de Parteneriat a Uniunii Europene (EUPM). Franța își reafirmă sprijinul de neclintit pentru independența, suveranitatea și integritatea teritorială a Republicii Moldova în cadrul granițelor sale recunoscute internațional și salută eforturile depuse pentru reintegrare graduală a regiunii transnistrene într-un spațiu juridic, economic, fiscal și vamal unic. Franța își confirmă disponibilitatea de a contribui, la momentul cuvenit, la o soluționare durabilă și pașnică a acestui conflict, inclusiv prin asistență tehnică în vederea distrugerii stocurilor de muniții situate la Cobasna, care reprezintă un pericol pentru populația din întreaga regiune. Franța și Republica Moldova reamintesc că Federația Rusă trebuie să își respecte angajamentele internaționale asumate în special în cadrul OSCE și să își retragă forțele staționate ilegal pe teritoriul Republicii Moldova.
Consolidarea securității Republicii Moldova este o condiție necesară pentru dezvoltarea sa economică. Stabilitatea țării este de asemenea legată de capacitatea acesteia de a îmbunătăți calitatea infrastructurii și a mediului de afaceri, dar și a nivelului de trai al locuitorilor săi. În ultimii trei ani s-au făcut investiții semnificative și eforturile depuse trebuie continuate în beneficiul întregii populații a Republicii Moldova. Franța contribuie la aceasta prin proiecte finanțate de Agenția Franceză de Dezvoltare în sectoarele energetic, cel al gestionării resurselor naturale, irigației și transportului feroviar. Astăzi, semnarea unei foi de parcurs economic bilateral marchează determinarea noastră comună de a dinamiza schimburile comerciale, de a diversifica cooperarea și de a crește investițiile private franceze în Republica Moldova. Intrarea în vigoare în zilele următoare a Convenției fiscale, semnată la 15 iunie 2022 la Chișinău, va contribui la acest proces prin evitarea dublei impuneri. De asemenea, este esențial să se facă progrese rapide în ceea ce privește încheierea unui acord privind recunoașterea permiselor de conducere și protecția socială. Președinta Republicii Moldova și Președintele Republicii Franceze salută calitatea inegalabilă a parteneriatului moldo-francez și consemnează, că Francofonia, de asemenea, este una dintre numeroasele legături de prietenie care unește cele două țări ale noastre. Următorul Summit al Francofoniei de la Villers-Cotterêts va fi o oportunitate de a face bilanțul cooperării în materie de predare a limbii franceze în școlile și universitățile din Republica Moldova, dar și avansare a noilor parteneriate educaționale și culturale".
Premierul Marcel Ciolacu l-a primit pe Donald Tusk la Palatul Victoria: România și Polonia, ferm angajate în a sprijini R. Moldova
Published
8 hours agoon
March 7, 2024By
REDACTIAPremierul României, Marcel Ciolacu, l-a primit la Palatul Victoria pe prim-ministrul Poloniei, Donald Tusk, prilej cu care cei doi oficiali au discutat despre obiectivele comune, dar și despre nevoia de a sprijini și proteja fermierii din cele două țări.
"România și Polonia sunt ferm angajate în a sprijini Republica Moldova și a condamna atacul ilegal al Federației Ruse împotriva Ucrainei", a transmis pri-ministrul Marcel Ciolacu într-un mesaj postat pe pagina de Facebook.
De asemenea, înaltul oficial român a anunțat că va fi intensificată cooperarea pentru a crește influența "noastră comună la nivel european și internațional în vederea protejării intereselor legitime ale țarilor noastre."
Tot astăzi, 7 martie, Marcel Ciolacu a avut o întrevedere cu premierul Greciei. Citiți și: Marcel Ciolacu, discuții cu omologul grec Kyriakos Mitsotakis: România și Grecia au o legătură specială și pot juca împreună un rol cheie la nivel regional
Maia Sandu, pe scena Congresului PPE de la București: R. Moldova nu mai este pe masă pentru a fi împărțită de Rusia, ci se află la masa discuțiilor
Published
1 day agoon
March 6, 2024Republica Moldova nu mai este pe masă pentru a fi împărțită în sfera de influență a Rusiei, ci se află la masa discuțiilor la nivel european, a afirmat miercuri președinta acestei țări, Maia Sandu, pe scena Congresului Partidului Popular European, reunit la București pentru a adopta manifestul electoral pentru alegerile europene din 6-9 iunie, strategia partidului pentru scrutinul europarlamentar și pentru a o desemna pe Ursula von der Leyen drept candidat pentru un nou mandat de președinte al Comisiei Europene.
"Suntem adunaţi astăzi aici într-un moment esenţial pentru libertate şi pentru democraţiile liberale care sunt supuse atacurilor la momentul de faţă. Agresiunea rusă caută să facă ca eşichierul internaţional să revină la modul cum arăta înainte. De aceea democraţiile noastre trebuie să se ralieze, democraţii care pun preţ pe drepturile omului, pe democraţie şi pe o societate liberală. Acesta este fundamentul pentru o lume paşnică şi prosperă", a declarat Maia Sandu.
Ea a subliniat că în Ucraina este atacată securitatea Europei, şi este nevoie de sprijin deplin din partea ţărilor europene libere.
"În Ucraina securitatea Europei este atacată. Nu e momentul să ne îndoim. Ucraina are nevoie de sprijin deplin din partea tuturor ţărilor libere europene. Nu există nimic care să fie mai urgent decât revenirea la pace. Lângă Ucraina se află Moldova. Ce întâmplă în Ucraina va defini viitorul Moldovei zeci de ani de acum înainte. Rusia doreşte să atragă Moldova în sfera sa de influenţă, unde drepturile omului, libertatea de expresie sau de adunare să fie încălcate", a mai spus Maia Sandu, citată de Agerpres.
Aceasta a punctat că astăzi, Moldova "nu mai este pe masă pentru a fi împărţită aşa cum îşi doreşte Rusia", ci se află la masa discuţiilor.
"Rusia nu-şi doreşte să întrebe ţări mici ca a noastră ce anume îşi doresc. Pentru Rusia, Republica Moldova nu trebuie să aibă niciun un cuvânt de spus în harta geopolitică, însă poporul moldovean a ales altă cale. Astăzi Moldova nu mai este pe masă pentru a fi împărţită aşa cum îşi doreşte Rusia, ci se află la masa discuţiilor. Noi am făcut o alegere conştientă să nu fim contrânşi iarăşi să revenim în sfera de influenţă a Rusiei. Este alegerea noastră să trăim liberi într-o ţară democratică. Nu cu teamă şi oprimaţi. Şi reafirmăm aici sprijinul nostru pentru această alegere ", a declarat Sandu.
În prezent, mai mult decât oricând este nevoie de curaj de leadership şi de unitate pentru a proteja societăţile libere şi pentru a respinge orice formă de agresiune, a subliniat ea în acelaşi context.
Preşedinta Republicii Moldova a punctat că agresiunile nu vor dispărea dacă închidem ochii la ele, "acestea vor reveni iar şi iar dacă nu sunt oprit şi de fiecare dată o vor face mai puternic şi vor fi mai urâte".
"Nu este momentul să ne concentrăm asupra noastră individual, ci este momentul să dăm dovadă de generozitate. Să fim idealişti şi să apărăm acele valori în care cu toţii credem, democraţie, libertatea de alegere şi pacea", a mai punctat Maia Sandu.
Preşedinta R. Moldova a evidenţiat faptul că PPE a fost partidul care a sprijinit cel mai puternic integrarea Moldovei în UE.
"Ne-aţi sprijinit în trecut în lupta împotriva oligarhilor şi a corupţiei. Astăzi, confruntaţi cu agresiunea, contăm pe voi pe drumul nostru către integrarea în UE. Apreciez leadership-ul pe care l-am primit de la Ursula von der Leyen, de la Roberta Metsola şi de la mulţi alţi prieteni adunaţi aici. Niciodată responsabilitatea noastră şi leadership-ul în Europa nu au fost mai importante decât în momentele de criză. Împreună ne vom ridica la înălţimea provocării şi vom clădi o Uniune mai mare şi mai puternică. Doar împreună!", a conchis Maia Sandu.
Concrete & Design Solutions
Congresul PPE: Klaus Iohannis și Donald Tusk au discutat, la Cotroceni, despre întărirea unității UE și a apărării NATO pe flancul estic
Horizon Europe | Ministrul Cercetării a discutat cu comisarul european pentru Inovație despre transformarea României într-un hub regional pentru tehnologii emergente
Consiliul Județean Harghita și Comitetul European al Regiunilor organizează un dialog local privind protecția biodiversității și conviețuirii cu carnivorele mari în Europa (LIVE, 8 martie, ora 09.00)
Hargita Megye Tanácsa és a Régiók Európai Bizottsága helyi párbeszédet szervez a biológiai sokféleség védelméről és a nagyragadozókkal való együttélésről Európában (ÉLŐ, március 8., 09.00)
Harghita County Council and the European Committee of the Regions organise a local dialogue on biodiversity protection and coexistence with large carnivores in Europe (LIVE, 8 March, 09.00)
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de "o clică incompetentă de escroci foşti comunişti"
Premierul Italiei, Mario Monti, a demisionat
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Congres PPE/ Premierul Croației, convins că momentul adoptării deciziei politice privind aderarea pe deplin a României la Schengen "va veni cât mai curând posibil"
Ursula von der Leyen îi elogiază pe Tusk, Iohannis, Metsola și pe liderii PPE din statele membre: Suntem mândri de Klaus Iohannis pentru sprijinul acordat Moldovei și pentru că este un mare european
Avertismentul lui Donald Tusk la Congresul PPE de la București: Vremurile de liniște fericită s-au terminat. Trăim într-o epocă pre-război, dar nu avem motive să capitulăm în fața răului
Klaus Iohannis, îndemn către PPE pentru alegerile europene: Întrebați naționaliștii-revizioniști care este alternativa la pacea și prosperitatea aduse de UE și imediat se destramă întregul lor eşafodaj
Congres PPE/ Cancelarul Austriei cere o viziune hotărâtă privind viitorul Europei, cu accent pe creșterea competitivității, a inovării și a securității
Cu 90 de zile înainte de alegerile europene, Congresul PPE de la București a votat-o pe Ursula von der Leyen candidat pentru un nou mandat de președintă a Comisiei Europene
Manfred Weber amintește de elementele care formează ADN-ul PPE într-o pledoarie pentru meritocrație: Suntem Partidul POPULAR EUROPEAN
Trending
- RUSIA1 week ago
Din PE, Iulia Navalnaia transmite Occidentului: Dacă vreți să-l învingeți pe Putin, trebuie să deveniți inovatori. Încetați să mai fiți plictisitori
- PPE1 week ago
PNL: Congresul PPE de la București va reuni 2.000 de delegați din 40 de țări, inclusiv președinții Comisiei Europene și Parlamentului European și liderii de stat din PPE
- Corina Crețu2 days ago
Eurodeputatul Corina Crețu a demisionat din PRO România: Sprijinirea populismului și a anti-europeismului reprezintă cel mai mare pericol pentru România
- ROMÂNIA1 week ago
Nicolae Ciucă: România are cele mai solide garanții de securitate; Dacă nu sprijinim Ucraina și se rupe linia frontului, Rusia poate ajunge la gurile Dunării
- ROMÂNIA1 week ago
Nicolae Ciucă susține o coaliție transpartinică pentru promovarea egalității de gen: Există o legătură directă între o democrație solidă și respectarea drepturilor femeilor